# Chelsea Manning

Chelsea Manning (nascuda el 17 de desembre de 1987) és una ex-soldada de l'Exèrcit dels Estats Units que va ser acusada de múltiples càrrecs de violar la Llei d'Espionatge, robatori de propietat del govern i d'altres càrrecs després que proporcionés material classificat a la pàgina web WikiLeaks. Va ser acusada finalment de 22 càrrecs, incloent-hi informació de la defensa nacional a una font no autoritzada i ajudar l'enemic.
Destinada a una base de l'exèrcit prop de Bagdad, Manning tenia accés a bases de dades emprades pel govern dels Estats Units per transmetre informació classificada. Va ser detinguda després que Adrian Lamo, un furoner, digués al FBI que Manning li havia confessat durant un chat online que s'havia descarregat material d'aquestes bases de dades i l'havia passat a WikiLeaks. El material incloïa vídeos de l'atac aeri a Bagdad del 12 de juliol de 2007 i de l'atac aeri de Granai el 2009: 250.000 missatges diplomàtics i 500.000 informes de l'exèrcit. Va ser el paquet més gran de documents secrets mai filtrats al públic. Molts d'ells van ser publicats per WikiLeaks o per altres pàgines entre l'abril i el novembre del 2010.
Des de juliol de 2010 Manning va ser retinguda a la base dels Marines a Quantico, quedant en confinament en solitari, entre d'altres restriccions, que van causar una gran commoció internacional. A l'abril del 2011 va ser traslladada a Fort Leavenworth, on podia interaccionar amb altres detinguts. Al febrer del 2013 es declarà culpable de 10 dels 22 càrrecs, la qual cosa li podria comportar una condemna de fins a 20 anys. El judici per la resta de càrrecs, incloent-hi el d'ajut a l'enemic, començà el 3 de juny del 2013. El 30 de juliol del 2013, Manning va ser considerada no culpable d'ajudar a l'enemic, però va ser condemnada per les altres 19 acusacions.
Les reaccions a la seva detenció van ser variades, i diversos comentadors se centraren en per què una soldat rasa de l'exèrcit tenia accés a material classificat, i per què les mesures de seguretat no van evitar aquesta descàrrega no autoritzada.
El 21 d'agost del 2013 va ser condemnada per un Tribunal Militar a 35 anys de presó i a ser expulsada de l'exèrcit amb deshonor per la filtració de més de 700.000 documents classificats al portal Wikileaks. A finals de juliol ja havia estat considerada culpable de diverses violacions de la llei d'espionatge, robatori d'informació governamental i abús de la seva posició d'analista a l'Iraq.
Manning va emetre un comunicat el 22 d'agost de 2013 anunciant que tenia la intenció de sotmetre's a una reassignació de sexe perquè es considerava a si mateixa una dona. Va indicar que a partir d'ara el seu nom passava a ser "Chelsea E. Manning".
El 18 de gener de 2017 el president nord-americà, Barack Obama, commutà la pena a l'exsoldada Chelsea Manning, després de passar gairebé quatre anys a la presó militar de Fort Leavenworth (Kansas).

## Referències

* ↑ Savage, Charlie «Manning Acquitted of Aiding the Enemy». New York Times, 30-07-2013 [Consulta: 30 juliol 2013].
* ↑ Nicks, September 23, 2010. For the initial charges, see "Soldier faces criminal charges", United States Division – Center, Media Release, July 6, 2010. Also see "Charge sheet", Cryptome. Retrieved December 26, 2010; and "Charge sheet", The Washington Post. For the additional charges, see Miklaszewski, Jim and Kube, Courtney. "Manning faces new charges, possible death penalty", MSNBC, March 2, 2011.
* ↑ Leigh and Harding 2011, pp. 194ff, 211. For reference to the documents, see Poulsen and Zetter, June 6, 2010.
* ↑ For the letter from the legal scholars, see Ackerman, Bruce and Benkler, Yochai. "Private Manning’s Humiliation", The New York Review of Books. Retrieved April 5, 2011 (see a later correction here). For the jail transfer, see "WikiLeaks Suspect Transferred to Fort Leavenworth", Associated Press, April 20, 2011.
* ↑ "Judge accepts Manning's guilty pleas in WikiLeaks case" Arxivat 2013-10-29 a Wayback Machine., CBS News, February 28, 2013.
* ↑ Julie Tate and Ellen Nakashima, "Bradley Manning court-martial opens", The Washington Post, June 3, 2013.
* ↑ RT: Manning not guilty of aiding the enemy, faces 100+ yrs in jail on other charges
* ↑ For the comparisons, see Nicks 2012, p. 3, and for the Arab Spring, see pp. 212–216. For the "access to sensitive material" questions, see "The right response to WikiLeaks", The Washington Post, editorial, November 30, 2010; Greenwald, June 18, 2010 Arxivat de febrer 2, 2013, at Archive.is; and Nicks 2012, pp. 116–117: "Though he was a lowly private in the chain of command, the digitization of classified communications and the government's twenty-first century information-sharing initiatives conspired to him give unprecedented access to state secrets."
* ↑ «Condemnat a 35 anys de presó el soldat dels Wikileaks». www.naciodigital.cat. [Consulta: 22 agost 2013].
* ↑ «Bradley Manning es vol convertir en una dona». Diari ARA, 22-08-2013.
* ↑ «Obama commuta la pena a Chelsea Manning, font de WikiLeaks». El nacional.cat, 18-01-2017.